Italiano: # Luigi Michele Pedevilla (1815–1877)

Sacerdote di sentimenti liberali, vicino alle idee del Gioberti; molto lontano dalle posizioni della Chiesa di quei tempi in fatto di politica, avrebbe voluto per l’Italia un regime federalista e democratico che rassomigliasse a quello Svizzero, nel quale Genova e la Liguria godessero della massima autonomia. Dal 1842 al 1870, con pause e interruzioni, don Pedevilla pubblica O Lunäio do Sciô Tocca, in cui, sull’esempio di Martino Piaggio, commenta gli avvenimenti della città in tono satirico, ma con una passione politica «progressista» che Piaggio non si sarebbe permesso. Nei primi tempi del Lunario, il Tocca condivide con gli altri liberali l’entusiasmo per la figura di Pio IX, ma con l’avvicinarsi del Pontefice a posizioni reazionarie, le speranze che la Chiesa possa essere d’aiuto alla causa risorgimentale diminuiscono. Da ricordare, nel Tocca del 1850, il poemetto E bomboe, dove il Pedevilla denunzia le violenze e i bombardamenti attuati nell’aprile del 1849 dall’esercito piemontese contro la città, quando Genova – dopo il disastro di Novara e anche per la paura d’un’invasione austriaca – si era illusa di poter nuovamente essere una repubblica ed era insorta. L’opera fondamentale e più ambiziosa del Pedevilla rimane però A Colombiade (1870), una rievocazione dell’impresa di Colombo, che nell’intenzione dell’autore avrebbe dovuto essere il poema nazionale ligure, come l’Atlantida di Verdaguer lo è per la Catalogna; sia per la poca cura linguistica, sia per la convenzionalità della vicenda, il poema è poco riuscitom tranne che in qualche descrizione piuttosto ispirata e qualche episodio secondario che funge da pretesto per le polemiche care all’autore; restano soprattutto nella memoria gli attacchi contro la monarchia savoiarda e i suoi ministri, specie il Cavour «un ministro sensale e speculatore / che vende come merce / una città d’Italia a un imperatore» (a proposito della cessione di Nizza alla Francia di Napoleone III) e la falsa libertà dello Statuto di cui si vantano.

Ligure: # Luiggi Michê Pedevilla (1815–1877)

O l’ea un præve de idee libeale, vexiñe à quelle do Gioberti; ben ben lontan da-e poxiçioin da Gexa de quelli tempi, in ponto politica, o l’avieiva vosciuo pe l’Italia un regime fedealista e democratico ch’o s’assomeggesse à quello da Svissea, donde pe Zena e a Liguria ghe foïse a mascima autonomia. Da-o 1842 a-o 1870, con de pöse e interruçioin into mezo, præ Pedevilla o pubrica O Lunäio do Sciô Tocca, donde in sce l’exempio do Martin Piaggio o commenta i avvegnimenti da çittæ in ton satirico, ma con unna pascion politica «progrescista» che o Piaggio o no conosceiva e o no se saieiva permisso. I primmi tempi do Lunäio, o Tocca o spartisce co-i atri libeali l’invexendo pe-a figua de Pio IX, ma con l’arrentîse do Pontefixe à de poxiçioin reaçionäie, e speranse che a Gexa a pòsse ëse d’aggiutto a-i ideali do Risorgimento s’ammerman. Da tegnî à mente, into Lunäio do Tocca pe-o 1850, o poemmetto E bomboe, donde o Pedevilla o denonçia e violense e i bombezzamenti missi in atto inte l’arvî do 1849 da l’exerçito piemonteise contra a çittæ, quande Zena – apreuvo o desastro de Novæa e ascì co-a poia de unn’invaxon austriaca – a s’ea inlusa de poei torna ëse unna repubrica e a l’ea insòrta. L’euvia fondamentâ e ciù ambiçiosa do Pedevilla a l’arresta peò A Colombiade (1870), unna rievocaçion de l’impreisa de Colombo, che inte l’intençion de l’autô a l’avieiva dovuo ëse o poemma naçionale zeneise, comme l’Atlantida do Verdaguer a ô l’é pe-a Catalogna; segge pe-a pöca cua lenguistica, segge pe-a convençionalitæ da vixenda, o poemma o no l’é guæi riescio, feua che inte quarche descriçion ciù fito inspiâ, e inte quarche episòdio segondäio ch’o fa da attesto a-e polemiche cae à l’autô; sorvetutto arrestan inta memöia i attacchi contra a monarchia savoiarda e i seu ministri, mascime o Cavour «un ministro sensâ e speculatô / ch’o vende comme röba da mercou / unna çittæ d’Italia à un Impeatô» (à propòxito da çescion de Nissa a-a Fransa de Napolion III) e a fäsa libertæ do Statuto, da quæ s’avvantan.